OpenLLM-France/wikimedia huggingface dataset:
# María Escribano Sánchez

María Antonia Escribano Sánchez (Madrid, 24 de gener de 1954 - ibídem, 22 de desembre de 2002) fou una pianista i compositora espanyola.

## Biografia

Maria Escribano va estudiar piano i composició en el Real Conservatori de Música de Madrid amb Antón García Abril i Roman Alis. Va continuar els seus estudis de música contemporània amb els compositors Carmelo Bernaola, Cristóbal Halffter i Tomás Marco, i amb Rodolfo Halffter en el Festival de Granada, Mauricio Kagel i György Ligeti en Darmstadt i Colònia, Luis de Pablo a Madrid, Arturo Tamayo a Friburg. Va estudiar orquestració i composició amb Lleonard Balada a la Universitat Carnegie Mellon de Pittsburgh. Després de completar els seus estudis, es va traslladar a Àvila i allí va treballar com a compositora i professora de música.
En 1978 va rebre una beca per a creadors de la Fundació Juan March, i va ser compositora resident durant tres anys en la Roy Hart Theatre Company a França, on també va treballar com a pianista i actriu. Va col·laborar amb la pianista, musicòloga i cantant Ana Vega Toscano pel Spell of Robin Hood, i va dirigir el Creation Center AGAD en Arenas de San Pedro (Àvila), amb l'actor i director Manuel Azquinezer.
Escribano va ser molt activa com a professora de música i va crear "El jardí de la música" a Madrid, al Centre El Ardal, per a nens de tres a setze anys, especialitzant-se en la improvisació i la composició. També va conduir un programa de música per a nens de 18 mesos a tres anys.
Maria Escribano va morir a Madrid.

## Obra

Les obres selectes inclouen:
* Habanera Del Agua
* Mujer De Aguas Dulces
* Paradisi porta
* "L'histoire d'un are

### Discografia

Les composicions d'Escribano enregistrades inclouen:
* Voces de una tradición, María Escribano, 1983
* La Herencia Judía en España María Escribano i Maite Hernan Gómez 1992
* Stories and Songs of the Media Lunita, Antonio Rodríguez Almodóvar, publicat per Gateway i Editorial ANAYA.
* Women and Music, (No. 3 de la pianista Susana Marín i No. 12, Madrid)
* Spell of Robin Hood, incloent-hi 7 obres per a piano sol, i piano i electroacústica.

## Referències

* ↑ María Escribano, en el cinquè aniversari de la seva defunció
* ↑ María Antonia Escribano Sánchez a AMCC.
* ↑ Alamán, Fernando J. María Escribano. SGAE, 1995.
* ↑ «La vida rota de María Escribano» (en castellà). El País, 26-12-2002. [Consulta: 7 gener 2019].
# Clark

* No s'ha de confondre amb Clarke.
«Clark» té aquests significats:
* Toponímia:
** Clark, poble al comtat de Denton, Texas, reanomenat DISH
** Clark (Dakota del Sud)
** Clark (cràter)
** Clark (Missouri)
** Clark Fork, població dels Estats Units a l'estat d'Idaho
** Clark Mills, concentració de població designada pel cens dels Estats Units a l'estat de Nova York
** Lewis and Clark Village, població dels Estats Units a l'estat de Missouri
* Biografies:
** Clark Kent, àlter ego del personatge de ficció Superman
** Clark Gable, actor de cinema nord-americà
** Ben Clark (Eivissa, 1984), poeta i traductor eivissenc d'origen britànic
** Daniel Clark (Londres, 1988), jugador de bàsquet anglès
** Danny Clark (Launceston, 1951), ciclista australià
** Edwin Clark (1814 - Marlow, Berkshire, 1894), enginyer hidràulic anglès
** Graham Clark (Lancashire, 1941), tenor anglès
** Helen Clark (1950), política neozelandesa
** James Clark Ross (Londres, 1800 - Aylesbury, 1862), oficial de la Royal Navy, explorador i botànic anglès
** Jim Clark (1936 - 1968), pilot escocès
** Jim Clark (muntador) (Boston, Anglaterra, 1931), muntador de cinema
** John Grahame Douglas Clark (1907 – 1995), arqueòleg anglès especialitzat en paleoeconomia
** Josiah Clark Nott (Carolina del Sud, 1804 - Mobile, Alabama, 1874), metge i cirurgià
** Kelly Clark (Newport, 1983), esquiadora estatunidenca especialista en surf de neu
** Mark Wayne Clark (1896 - 1984), militar estatunidenc
** Ricardo Clark, futbolista dels Estats Units
** Sonny Clark, pianista nord-americà de hard bop
* Micel·lània: The Dave Clark Five, grup anglès de rock and roll
# Syrianarpia

Syrianarpia és un gènere d'arnes de la família Crambidae.

## Taxonomia

* Syrianarpia faunieralis Gianti, 2005
* Syrianarpia kasyi Leraut, 1984
* Syrianarpia mendicalis (Staudinger, 1879)

## Referències

* ↑ «GlobIZ search». [Consulta: 7 gener 2019].
# Novossiólovka (Novi Oskol)

* Per a altres significats, vegeu «Novossiólovka».
Novossiólovka - Новосёловка (rus) - és un poble (un khútor) de l'óblast de Bélgorod, a Rússia. El 2010 tenia 34 habitants. Pertany al districte (raion) de Novi Oskol.

## Referències

* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 24 febrer 2022].
* ↑ «Схема территориального планирования Белгородской области». Федеральная государственная информационная система территориального планирования (ФГИС ТП).
# Clark (cràter marcià)

* No s'ha de confondre amb Clark (cràter).
Clark és un cràter d'impacte de grans proporcions del planeta Mart situat al sud-oest del cràter Hussey i al sud-est de Nansen, a 55.6° sud i 133.4° oest. L'impacte va causar un clavill de 98 quilòmetres de diàmetre. El nom va ser aprovat el 1973 per la Unió Astronòmica Internacional, en honor del pintor i astrònom nord-americà Alvan Clark (1804 - 1887), a més de tenir també el cràter Clark en la Lluna.

## Referències

* ↑ "Clark (cràter marcià)". Gazetteer of Planetary Nomenclature. USGS Astrogeology Research Program. (anglès)
# Maratonià

«Maratonià» té aquests significats:
* Maratonià, pertanyent o relatiu a les curses de Marató i a la plana i ciutat de Marató (Grècia).
* Maratonià, membre d'una secta cristiana. Vegeu semiarrianisme.
# Casino Santfeliuenc

El Casino Santfeliuenc és una obra eclèctica de Sant Feliu de Llobregat (Baix Llobregat) protegida com a Bé Cultural d'Interès Local.

## Descripció

Edifici de planta rectangular i coberta a dues vessants. Té una estructura de façana molt simètrica. S'hi accedeix mitjançant una escalinata remarcada per balustres. A la primera planta hi ha una balconada amb tres sortides. La part superior de la façana es troba emmarcada dins una estructura tipus frontó. A les cantonades i a la part més alta del frontó hi ha quatre poms-jardineres, amb funció decorativa.

## Referències

* ↑ «Casino Santfeliuenc». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 25 gener 2019].
# Nguyễn Minh Triết

Nguyễn Minh Triết (Bến Cát, 1942) és un expolític vietnamita, que exercí de President del Vietnam entre 2006 i 2011. Fou escollit el 27 de juny d'aquell any per l'Assemblea Nacional del Vietnam amb 464 vots (un 94,12%). Anteriorment fou el cap del Partit Comunista del Vietnam de Ciutat Ho Chi Minh.
La presidència del Vietnam és una posició cerimonial mentre que el Primer Ministre supervisa les activitats diàries del govern.
Després de fer de mestre de matemàtiques a Saigon, s'afilià al partit l'any 1965 a Vietnam del Sud, durant la Segona Guerra d'Indoxina (Guerra del Vietnam) que implicà els Estats Units. Forma parts dels líders més importants del Vietnam que provenen del sud i un dels pocs que no s'havien reagrupat a Vietnam del Nord després de la divisió del país de 1954. L'any 1992, se'l nomenà cap del partit de la província de Sông Bé. Reconvertí la província, abastament agrícola, en un indret atractiu per la inversió estrangera.
Ingressà al Politburo el 1997 i es convertí en cap del partit de Ciutat Ho Chi Minh el 2000. En aquella posició supervisà una campanya contra la corrupció i el crim organitzat, incloent-hi l'arrest i execució del gàngster Trương Văn Cam, conegut com a Năm Cam.

## Referències

* ↑ «“Pope, Vietnamese president try for closer ties”» (en anglès). MDJ online, 12-12-2009. Arxivat de l'original el 2016-03-03. [Consulta: 6 novembre 2012].
# Novossiólovo

Novossiólovo (en rus: Новосёлово) és un poble de l'óblast de Vladímir, a Rússia, segons el cens del 2010 tenia 26 habitants. Pertany al districte municipal de Sóbinka.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.
# Parc Històric Nacional Abraham Lincoln

El parc històric nacional Abraham Lincoln (en anglès, Abraham Lincoln Birthplace National Historical Park) és un lloc històric nacional dels Estats Units que protegeix el lloc on Abraham Lincoln va néixer i viure la seva infància, una àrea de 47 hectàrees que comprèn els terrenys de dues granges situades prop de Hodgenville, en l'estat de Kentucky.

## Història

Abraham Lincoln va néixer en una cabana de troncs dins d'aquesta zona el 12 de febrer de 1809. No s'ha pogut determinar amb exactitud la ubicació de la cabana, però l'evidència sembla indicar que estava situada en el cim del pujol on avui es troba el monument commemoratiu. Dins d'aquesta edificació es troba la vella cabanya que s'admet va ser el lloc de naixement de Lincoln. Se li va atorgar el seu estatus el 1916.

## Referències

* The National Parks: Index 2001–2003. Washington: U.S. Department of the Interior.
* Picone; Louis L. Where the Presidents Were Born: The History & Preservation of the Presidential Birthplaces (2012)

## Enllaços externs

* Lloc web oficial: Abraham Lincoln Birthplace National Historical Park
# Marató (desambiguació)

«Marató» té aquests significats:
* Biografies: Marató (bisbe), bisbe de Nicomèdia.
* Geografia: Marató (Grècia), ciutat del districte homònim a Grècia.
* Història: Batalla de Marató, batalla entre grecs i perses
* Esport: Marató, prova atlètica.
* Televisió: La Marató, programa de televisió produït per Televisió de Catalunya.
* Internet: Marató Viquipèdia, campanya de promoció de la Viquipèdia del Departament d'educació de la Generalitat de Catalunya als professors i alumnes.
* Mitologia: Marató, fill d'Epopeu.
Viccionari
# Streeter

Streeter és una població dels Estats Units a l'estat de Dakota del Nord. Segons el cens del 2000 tenia 172 habitants.

## Demografia

Segons el cens del 2000, Streeter tenia 172 habitants, 86 habitatges, i 46 famílies. La densitat de població era de 195,3 hab./km².
Dels 86 habitatges en un 22,1% hi vivien nens de menys de 18 anys, en un 47,7% hi vivien parelles casades, en un 4,7% dones solteres, i en un 46,5% no eren unitats familiars. En el 43% dels habitatges hi vivien persones soles el 30,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2 i el nombre mitjà de persones que vivien en cada família era de 2,76.
Per edats la població es repartia de la següent manera: un 20,9% tenia menys de 18 anys, un 4,7% entre 18 i 24, un 16,3% entre 25 i 44, un 22,7% de 45 a 60 i un 35,5% 65 anys o més.
L'edat mediana era de 56 anys. Per cada 100 dones de 18 o més anys hi havia 91,5 homes.
La renda mediana per habitatge era de 20.000 $ i la renda mediana per família de 38.500 $. Els homes tenien una renda mediana de 29.444 $ mentre que les dones 21.250 $. La renda per capita de la població era de 13.545 $. Entorn del 13,3% de les famílies i el 20,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Streeter». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 9 agost 2010].
* ↑ «Geographic Comparison Table- Streeter». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 9 agost 2010].
# Casino Unió Comercial

El Casino Unió Comercial és una entitat cultural i recreativa de Vilafranca del Penedès sense afany de lucre fundada el 1853. Té com a principal entitat esportiva el Club de Tennis Casino Vilafranca, que organitza torneigs de tennis; també s'hi organitzen torneigs d'escacs. Publica un butlletí trimestral. Des del 1983 ha potenciat el carnaval a Vilafranca. El 2010 va rebre la Creu de Sant Jordi per dinamitzar la vida cultural a Vilafranca del Penedès. L'edifici de l'entitat és una obra protegida com a bé cultural d'interès local.

## Descripció

És un edifici entre mitgeres, reformat i ampliat en diverses ocasions. Conserva un interessant saló social i una sala d'espectacles de regust eclèctic. El valor d'aquest edifici és el de la representativitat ciutadana. L'únic element interessant a la façana és el balcó corregut del primer pis, amb un interessant treball de forja. Presenta tres obertures d'arc rebaixat i dos balcons laterals.

## Història

El Casino es torba situat en la zona d'eixample vuitcentista urbanitzada a partir de l'enderrocament de l'antiga muralla medieval i ocupada inicialment per pisos de lloguer. Posteriorment passà a ser una zona de d'activitats d'oci, comercials i socials.
El Casino Unió Comercial és una entitat sorgida de la fusió, el 1918, de l'antic Centre o Casino de la Unió (1853) i de la Lliga Industrial i Comercial. El 1922 es va construir la balconada i els arcs del primer pis d'acord amb el projecte de reforma de A. Pons i Domínguez, conservat a l'arxiu municipal de Vilafranca.

## Referències

* 1 2 3 4 «Casino Unió Comercial». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 10 gener 2015].

## Enllaços externs

* Casino Unió Comercial, fitxa del catàleg de l'Ajuntament
* Web del Casino Unió Comercial Arxivat 2011-05-06 a Wayback Machine.
# Rosoy (Yonne)

Rosoy és un municipi francès situat al departament del Yonne i a la regió de Borgonya - Franc Comtat.

## Referències

* Résumé statistique Fitxa resum de dades estadístiques de Rosoy a l'INSEE.
* Évolution et structure de la population Fitxa amb el detall de dades de Rosoy a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Paracheilinus filamentosus

Paracheilinus filamentosus és una espècie de peix de la família dels làbrids i de l'ordre dels perciformes.

## Morfologia

Els mascles poden assolir els 15 cm de longitud total.

## Distribució geogràfica

Es troba al Mar d'Andaman, l'Illa de Christmas, Nova Guinea, Cèlebes (Indonèsia), les Filipines, illes Salomó, les Illes Ryukyu, Taiwan, Palau i la Gran Barrera de Corall.

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# HSTCP

HighSpeed TCP (HSTCP) és un protocol d'algoritme de control de congestió definit [rfc:3649 a RFC 3649] per al protocol de control de transport (TCP). El TCP estàndard funciona malament en xarxes amb un producte de retard d'amplada de banda gran. No pot utilitzar completament l'ample de banda disponible. HSTCP fa modificacions menors al mecanisme de control de congestió de TCP estàndard per superar aquesta limitació.

## Algoritme

Quan es rep un ACK (en evitació de congestió), la finestra s'incrementa en $a(w)/w$ i quan es detecta una pèrdua mitjançant reconeixements duplicats triples, la finestra és igual $(1-b(w))w$, on w és la mida actual de la finestra. Quan la finestra de congestió és petita, HSTCP es comporta exactament com el TCP estàndard, de manera que a(w) és 1 i b(w) és 0,5. Quan la finestra de congestió de TCP supera un determinat llindar, a(w) i b(w) es converteixen en funcions de la mida de la finestra actual. En aquesta regió, a mesura que augmenta la finestra de congestió, el valor de a(w) augmenta i el valor de b(w) disminueix. Això vol dir que la finestra d'HSTCP creixerà més ràpidament que el TCP estàndard i també es recuperarà de les pèrdues més ràpidament. Aquest comportament permet que HSTCP sigui amigable amb els fluxos TCP estàndard en xarxes normals i també utilitzar ràpidament l'ample de banda disponible en xarxes amb productes de retard d'amplada de banda gran.
HSTCP té el mateix comportament d'inici/temps d'espera lent que el TCP estàndard.
Com que només es modifica el mecanisme de control de la congestió, HSTCP es pot utilitzar amb altres opcions TCP com SACK. En les implementacions reals, la determinació dels paràmetres d'augment i disminució donada una mida de finestra actual s'implementa com a taula de cerca.

## Referències

* ↑ «HighSpeed TCP (HSTCP)» (en anglès). [Consulta: 16 novembre 2023].
* ↑ «22 Newer TCP Implementations — An Introduction to Computer Networks, desktop edition 2.0.11» (en anglès). [Consulta: 16 novembre 2023].
* ↑ Floyd, Sally «HighSpeed TCP for Large Congestion Windows». HighSpeed TCP for Large Congestion Windows RFC 3649, 01-12-2003.
* ↑ «[http://www.csc.lsu.edu/~sjpark/cs7601/4-YeAH_TCP.pdf 37 YeAH-TCP: Yet Another Highspeed TCP]» (en anglès). [Consulta: 16 novembre 2023].
# Margall dret

El margall dret (Lolium rigidum) és una espècie de planta herbàcia del gènere Lolium. És una herba anual de la família de les gramínies (Poaceae). Té molts noms populars: fenals, herba de ca, herba prima, jull de fulla estreta, margall, margall de fulla estreta, margall de tota la vida, margall fi, margall lluent, margall rígid, raigràs, senipoll, amargall, lotjo, maragall.

## Descripció

Planta anual, de 10 a 60 cm, amb les tiges llargues i primes, postrades o ascendents, aspres a la part superior, amb les espiguetes ben aferrades a la tija, i la gluma (bràctea bassal) protegint gran part de l'espigueta.

## Hàbitat

Originària de la conca mediterrània, el seu cultiu s'ha estès a altres països de clima mediterrani. A Austràlia ha minvat el seu conreu per l'enverinament del bestiar a causa d'una toxina produïda per la bacteria Rathayibacter toxicus.
Es troba en camps de conreu, vores de camins, llocs alterats.

## Taxonomia

Lolium rigidum Gaudin va ser descrita per Jean François Aimée Gottlieb Philippe Gaudin (abreviació botànica: Gaudin) i publicada a Agrostologia Helvetica, definitionem . . . 1: 334–335. 1811.

### Etimologia

Lolium: nom genèric donat per Virgili a una mala herba problemàtica.
rigidum: epítet llatí que significa 'rígid'.

## Referències

* ↑ «Margall dret». Termcat. Centre de Terminologia.
* 1 2 «Herbari Virtual del Mediterrani Occidental». Universitat de les Illes balears.
* 1 2 «Flora de Praderia i Farratgera Cultivada de la Península Ibèrica» (en castellà). Universitat Pública de Navarra.
* ↑ «Lolium rigidum Gaudin» (en anglès). Tropicos.org. Missouri Botanical Garden.
* ↑ Polok, Kornelia. Evolució molecular del gènere Lolium L. (en anglès). Olsztyn: Studio Poligrafii Komputerowej „SQL”, 2007. ISBN 978-83-88125-52-2.
* ↑ «Diccionari d'epítets botànics» (en anglès). Winternet.
# Springer Gabler

Springer Gabler (anteriorment Gabler Verlag) és una editorial especialitzada alemanya, que se centra en l'economia de l'àrea temàtica. Es troba a Wiesbaden i va ser fundat allí el 1929 com a Betriebswirtschaftlicher Verlag Doktor Theodor Gabler.
El programa consta dels temes de gestió, màrqueting + vendes, serveis financers, control + impostos. La cartera inclou llibres impresos i llibres electrònics, revistes com la revista d'assegurances, ofertes en línia i esdeveniments.
Springer Gabler va ser fundada l'any 2012 per Gabler Verlag i el programa d'economia alemanya Springer-Verlag i forma part del grup editorial Springer Science + Business Media.

## Diccionari comercial Gabler

A les publicacions de l'editorial pertany el lèxic econòmic Gabler, que va aparèixer el 1956 per primera vegada i des de mitjan 2009 també està disponible en una versió en línia.

## Referències

* ↑ Springer und Gabler
* ↑ Wirtschaftslexikon Gabler

## Enllaços externs

* Lloc web de Springer Gabler
* Gabler Wirtschaftslexikon Online
# Castell de Cocentaina

El Castell de Cocentaina és un antic baluard en forma de cub del segle xiv, d'art gòtic militar. Ubicat a la serra de Mariola, a una altitud de 752 m. Al terme municipal de Cocentaina, al Comtat.
Va ser construït sobre les restes d'altres construccions defensives anteriors musulmanes dels segles X-XI, segons els documents islàmics que el mencionen. Va ser el primer objectiu militar durant les sublevacions musulmanes de mitjans del segle xiii (veure Al-Azraq). En la revolta de 1303 va ser incendiat i destruït.
Conserva restes de les seues muralles, però destaca la sòlida torrassa major, de planta quadrada i estil gòtic, amb fàbrica de carreus i finestres amb llinda. Al seu interior hi ha dos pisos, comunicats per un aljub.
Ha estat completament restaurat recentment. A seu interior es conserva una mostra de troballes arqueològiques de la zona del Castell. S'hi pot arribar amb cotxe fins als últims 200 metres, que es poden recórrer a peu per una senda empedrada.
El castell, és considerat un dels símbols més representatius de Cocentaina.

## Referències

* 1 2 «Inventari General del Patrimoni Cultural Valencià».
* ↑ «El Castillo». Cocentaina.es. Ayuntamiento de Cocentaina. Arxivat de l'original el 2014-03-09. [Consulta: 9 març 2014].
# Cryptomys hottentotus

Cryptomys hottentotus és una espècie de mamífer rosegador de la família dels batièrgids (rates talp). Viu a Lesotho, Malawi, Moçambic, Sud-àfrica, Eswatini, Tanzània, Zàmbia i Zimbàbue. Es tracta d'un animal de vida subterrània. Els seus hàbitats naturals van des dels herbassars mèsics fins als boscos costaners espessos, passant pels vessants de turons de sòl pedregós. És una espècie en risc mínim, és a dir, no sembla que hi hagi cap amenaça significativa per a la seva supervivència.

## Referències

* ↑ Maree, S.; Faulkes, C. Cryptomys hottentotus. UICN 2008. Llista Vermella d'espècies amenaçades de la UICN, edició 2008, consultada el 25 desembre 2014.
# Rospez

Rospez (en bretó Rospezh) és un municipi francès, situat a la regió de Bretanya, al departament de Costes del Nord. L'any 2006 tenia 1.663 habitants.
Està format per les viles de Guermunut, Pen-an-Allé, Pen-an-Feunteun, Kerinou, Pors-an-Lan, Goazouré, Kerabouhan, Poul-ar-Born, Couvent-Rabiner, Couvent-Lauré, Ty-Cornic, la Ville-Neuve, Poulzanc, Squivit, Kerouas, Coatdou, Roudia, le Mestic, le Crec'h, Brozos, Couvent-Allanic, Dogmel, Kernou, le Vot, Garic, Gourhan, Guelo, Crec'h-Quiniou, Coat-Jorand, Coat-Rouat, Kerfeuillen, Guiriguen, Keriou-Izellan, Keriou-Bras, Beau-Regard, Pen-Quer, Kerhuel i Michel-Perrat.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 737 | 758 | 1.163 | 1.630 | 1.622 | 1.525 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 1998-2004 | Jean-Claude Lagadec | PS |
| 2004-2008 | Martine Le Diuzet | |
| 2008- | Jacques Robin | |

## Llengua bretona

Al començament del curs 2007, el 13,5% dels infants del municipi eren inscrits a la primària bilingüe.

## Referències

* ↑ (francès) Ofis ar Brezhoneg: Enseignement bilingue